 Waxanu ka mahad celinayaa sidii diiranayd ee gobonimada lahayd ee aad noo soo dhawayseen, mar labaad waxaanu ku farax sanahay in maanta Illaahay qadaray in aanu nimaadno magaalo madaxdii gobolka Xaysimo ee Taleex oo aynu halkan ku kulanay, waxaanu ka xunahay wakhtiga aanu nimid oo ah wakhti abaar ah duruufo adagani ay gobolka ka jiraan, waxaanu ugu soo dhiiranay in aanu dareenkaas idinla qaybsano, waxa laga yaabaa in dadka qaarkii uu ku habrado waar hadaanad wax weyn wadin ha tagin, laakiin anaga oo aan wax weyn wadin waxaanu ka door bidnay in aanu dareenka idinla wadaagno, isha iyo adinka daalino. 